CELEX: E2019P0006
Language: et
Date: 2019-08-13 00:00:00
Title: EFTA kohtult nõuandva arvamuse saamise taotlus, mille Fürstliches Obergericht (Liechtensteini Vürstiriigi apellatsioonikohus) esitas 13. augustil 2019 H ja I suhtes algatatud kriminaalasjas

23.1.2020   
            
            
               ET
            
            
               Euroopa Liidu Teataja
            
            
               C 23/8
            
         
      EFTA kohtult nõuandva arvamuse saamise taotlus, mille Fürstliches Obergericht (Liechtensteini Vürstiriigi apellatsioonikohus) esitas 13. augustil 2019 H ja I suhtes algatatud kriminaalasjas
      
         (Kohtuasi E-6/19)
      
      (2020/C 23/08)
      Fürstliches Obergericht (Liechtensteini Vürstiriigi apellatsioonikohus) esitas 13. augusti 2019. aasta kirjas, mis saabus kohtukantseleisse 20. augustil 2019, EFTA kohtule taotluse nõuandva arvamuse saamiseks H ja I suhtes algatatud kriminaalmenetluses. Arvamust taotletakse järgmistes küsimustes.
      
                  1.
               
               
                  Seoses määruse (EÜ) nr 561/2006 artikli 13 lõike 1 punktiga m
                  
                              a)
                           
                           
                              Kas kõnealust sätet kohaldatakse ka nn tühja teekonna suhtes, mida teevad kõnealuses punktis nimetatud, spetsiaalselt raha ja/või väärtasjade vedamiseks kohandatud sõidukid, teisisõnu, sellise teekonna suhtes, mille nimetatud sõidukid läbivad raha või väärtasjade pealevõtmiseks ning tagasipöördumiseks pärast raha või väärtasjade kättetoimetamist?
                           
                        
                              b)
                           
                           
                              Kas kõnealust sätet kohaldatakse ka sõidukite suhtes, mis saadavad spetsiaalselt raha ja/või väärtasjade vedamiseks kohandatud sõidukeid?
                           
                        
            
                  2.
               
               
                  Kas määruse (EÜ) nr 561/2006 artikli 19 lõike 1 kohaselt on vajalik või proportsionaalne, et liikmesriik kehtestab sanktsioonid kõnealuse määruse sätete rikkumise eest juhul, kui asjaomase teekonna sooritasid spetsiaalselt raha või väärtasjade vedamiseks kohandatud sõidukid teiste liikmesriikide territooriumil ning kui asjaomased liikmesriigid on kehtestanud kõnealuse määruse artikli 13 lõike 1 punktis m sätestatud erandi selliselt, et asjaomase liikmesriigi vastava riikliku õiguse kohaselt ei ole rikkumist toimunud?
               
            
                  3.
               
               
                  Kas määruse (EÜ) nr 561/2006 artikli 6 lõiget 5 tuleb tõlgendada nii, et isegi kui liikmesriik on kasutanud kõnealuse määruse artikli 13 lõike 1 punktis m sätestatud erandit, tuleb kogu aeg, mis on kulutatud vastavalt kõnealuse määruse artikli 4 lõikes e kirjeldatule, ning sõiduki juhtimisele kulutatud aeg (kõigil juhtudel seoses teekonnaga, mis hõlmab spetsiaalselt raha ja/või väärtasjade vedamiseks kohandatud sõidukeid) registreerida „teiste töödena“ kooskõlas kõnealuse määruse artikli 6 lõikega 5?
                  Kui vastus sellele küsimusele on jaatav, siis kas määruse (EÜ) nr 561/2006 artikli 6 lõiget 5 tuleb kohaldada ka juhtudel, kui asjaomane liikmesriik on kehtestanud asjaomaste sõidukite suhtes erandi vastavalt määruse (EMÜ) nr 3821/85 artikli 3 lõikele 2 (nüüd määruse (EL) nr 165/2014 artikli 3 lõige 2)?